બોલિવૂડ એક્ટ્રેસ સોનમ કપૂરે નિરજા ભાનોતની લાઇફ સ્ટોરી પરથી પ્રેરિત ફિલ્મમાં રિમોર્કેબલ પર્ફોમન્સ આપ્યું. નિરજા ભાનોત માત્ર 23 વર્ષની એર હોસ્ટેસ હતી, જેણે હાઇજેક થયેલા પ્લેનમાં પેસેન્જર્સનો જીવ બચાવવા ખાતર પોતાનો જીવ જોખમમાં મુક્યો હતો. આ ફિલ્મ પહેલાં નિરજા ભાનોતનું નામ લોકો માટે અજાણ્યું હતું. ફિલ્મમાં નિરજાની બ્રેવરીની સ્ટોરી ઉપરાંત તેની પર્સનલ લાઇફના પણ કેટલાક મુદ્દા ઉઠાવવામાં આવ્યા હતા. પતિના અત્યાચારથી ત્રાસીને એ સમયમાં તેણે ડિવોર્સ લીધા હતા, નિરજા જાણીતી મોડલ પણ હતી. આ 90ના દાયકા પહેલાની વાત છે. આમ છતાં વર્ષ 2016માં પણ ઘણી કરિયર ઓરિએન્ટેડ સ્રીઓને નિરજાની વાર્તા કનેક્ટ કરી શકી હતી.